Steven Dick budapesti brit nagykövet-helyettes az egyik áldozata a koronavírus járványnak Magyarországon, írja az Index. A lap értesüléseit a brit nagykövetség megerősítette.

Mint írják, Steven Dick 2019 júniusában érkezett Magyarországra, előtte Szaúd-Arábiában és Afganisztánban volt diplomata, de dolgozott Szíriában is.

Iain Lindsay brit nagykövet a nagykövetség közleményében azt írta,

csapatunkat sokkolta és elszomorította Steven halála. Legmélyebb együttérzésünket szeretnénk kifejezni a családjának és barátainak. Steven mindannyiunk számára kedves kolléga és barát volt, akinek tavalyi érkezése nagy segítség volt a szakértelme miatt, és kiválóan beszélt magyarul is.

Szülei azt írták, hogy fiuk egy nagyon kedves, vicces és nagylelkű ember volt, aki örömét lelte a munkájában.

Shaun Walker, a Guardian tudósítója azt írja,

múlt héten, amikor visszautaztam külföldről Budapestre, segített visszajutni az országba, és említette, hogy pozitív lett a koronavírus tesztje, de akkor még jó állapotban volt.

Steven Dick 37 éves volt.

Kiemelt kép: Ivándi Szabó Balázs / 24.hu